
            Nr.23/303/2006
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind modificarea Ordonanţei Guvernului nr.64/1999 pentru aprobarea programului strategic de dezvoltare a infrastructurii aeroportuare la Aeroportul Internaţional Bucureşti-Otopeni, primit cu adresa nr.P.L.x 990 din 27 decembrie 2006.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

            Nr.23/303/2006

R A P O R T

asupra proiectului de Lege privind modificarea Ordonanţei Guvernului nr.64/1999 pentru aprobarea programului strategic de dezvoltare a infrastructurii aeroportuare la Aeroportul Internaţional Bucureşti-Otopeni



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 990 din 27 decembrie 2006, pentru dezbatere în fond, cu proiectul de Lege privind modificarea Ordonanţei Guvernului nr.64/1999 pentru aprobarea programului strategic de dezvoltare a infrastructurii aeroportuare la Aeroportul Internaţional Bucureşti-Otopeni.


Proiectul de lege a fost emis pentru actualizarea termenelor de execuţie a obiectivelor prevăzute în Programul strategic şi pentru diversificarea surselor de finanţare pentru realizarea obiectivelor de dezvoltare a infrastructurii aeroportuare.



Proiectul de lege a fost avizat favorabil de Consiliul Legislativ, cu nr.1456 din 31 octombrie 2006.



Proiectul de lege a fost adoptat de Senat, în şedinţa din 14 decembrie 2006.



Proiectul de lege a fost avizat favorabil de Comisia pentru buget, finanţe şi bănci, cu nr.845 din 12 februarie 2007, de Comisia pentru administraţie publică, amenajarea teritoriului şi echilibru ecologic, cu nr.26/1376 din 31 ianuarie 2007 şi de Comisia juridică, de disciplină şi imunităţi, cu nr.P.L.x 990 din 29 ianuarie 2007.



Examinarea proiectului de lege a avut loc în şedinţa comisiei din data de 14 februarie 2007.



La lucrările comisiei au fost prezenţi 18 deputaţi din totalul de 21 deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Constantin Dascălu.



În urma dezbaterilor, membrii comisiei au hotărât, în unanimitate, să propună plenului camerei Deputaţilor adoptarea proiectului de lege cu amendamente admise.



Prin obiectul de reglementare şi conţinut, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.
A M E N D A M E N T E     A D M I S E

	Nr.

crt.
	Text O.G. nr.64/1999
	Text proiect de lege adoptat de Senat
	Amendamente propuse
	Motivaţia

	0
	1
	2
	3
	4

	1
	______
	LEGE

privind modificarea Ordonanţei Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti-Otopeni

	LEGE

privind modificarea şi completarea Ordonanţei Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti-Otopeni

	

	2
	______
	ARTICOL UNIC. - Ordonanţa Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti-Otopeni, publicată în Monitorul Oficial al României, Partea I, nr.405 din 26 august 1999, aprobată cu modificări prin Legea nr.220/2002, se modifică după cum urmează:


	Art.I. – Ordonanţa Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti-Otopeni, publicată în Monitorul Oficial al României, Partea I, nr.405 din 26 august 1999, aprobată cu modificări prin Legea nr.220/2002, se modifică şi se completează după cum urmează:


	


	0
	1
	2
	3
	4

	3 
	
	1. Denumirile Compania Naţională Aeroportului Internaţional Bucureşti – Otopeni – S.A. şi Aeroportul Internaţional Bucureşti – Otopeni din cuprinsul actului normativ se înlocuiesc cu denumirile Compania Naţională Aeroportul Internaţional Henri Coandă – Bucureşti – S.A., respectiv Aeroportul Internaţional Henri Coandă – Bucureşti.


	Se elimină.
	Textul este preluat la articolul II din prezenta lege.

	4 
	Art. 1. - (1) Se aprobă Programul strategic de dezvoltare a infrastructurii aeroportuare la Aeroportul Internaţional Bucureşti-Otopeni, prevăzut în anexa nr. 1, denumit în continuare program strategic.

	______
	1. La articolul 1, alineatul (1) va avea următorul cuprins:

„Art. 1. - (1) Se aprobă Programul strategic de dezvoltare a infrastructurii aeroportuare la Aeroportul Internaţional Henri Coandă - Bucureşti, prevăzut în anexa nr.11 denumit în continuare program strategic.”


	Conform normelor de tehnică legislativă şi ca urmare a abrogării anexei nr.1 şi a introducerii anexei nr.11.



	5 
	Art.2. – Obiectivele incluse în Programul strategic de dezvoltare a infrastructurii aeroportuare la Aeroportul Internaţional Bucureşti-Otopeni, prevăzute în anexa nr.1, sunt de utilitate publică.

	______
	2. Articolul 2 va avea următorul cuprins:
„Art.2. – Obiectivele incluse în Programul strategic de dezvoltare a infrastructurii aeroportuare la Aeroportul Internaţional Henri Coandă - Bucureşti, prevăzute în anexa nr.11, sunt de utilitate publică.”


	Conform normelor de tehnică legislativă şi ca urmare a abrogării anexei nr.1 şi a introducerii anexei nr.11.



	6 
	Art. 5. - Finanţarea programului strategic se va asigura din surse proprii ale titularului, din credite bancare şi, în completare, de la bugetul de stat, prin bugetul Ministerului Lucrărilor Publice, Transporturilor şi Locuinţei.

	2. Articolul 5 va avea următorul cuprins:

„Art.5. - Finanţarea programului strategic se va asigura din venituri provenite din:

a) surse proprii ale titularului;

b) fonduri nerambursabile;

c) credite bancare;

d) forme legale de participare a capitalului privat;

e) fonduri publice obţinute în condiţiile legii;

f) alte surse legal constituite.”


	3. 

Nemodificat
	Renumerotat ca urmare a eliminării punctului 1.

	7 
	Art. 7. - Anexele nr. 1 şi 2 fac parte integrantă din prezenta ordonanţă.
	______
	4. Articolul 7 va avea următorul cuprins:

“Art. 7. - Anexele nr. 11 şi 2 fac parte integrantă din prezenta ordonanţă.”


	Conform normelor de tehnică legislativă.



	8 
	______
	______
	5. După articolul 7 se introduce anexa nr.11, cu următorul cuprins:

„Anexa nr.11
Programul strategic de dezvoltare a infrastructurii aeroportuare la Aeroportul Internaţional Henri Coandă – Bucureşti pentru perioada 2007 – 2018

Etapa I

1 martie 2007 – 31 decembrie 2007

Aprobarea Planului urbanistic zonal

Etapa a II-a

1 martie 2007 – 31 decembrie 2009

Desfăşurarea activităţilor premergătoare realizării Programului strategic de dezvoltare a infrastructurii aeroportuare:

II.1. 1 martie 2007 – 31 decembrie 2007

Elaborarea şi aprobarea studiilor de fezabilitate;

II.2. 1 ianuarie 2008 – 30 iunie 2008

Elaborarea şi avizarea documentaţiilor tehnico-economice pentru studiile de fezabilitate aprobate;

II.3. 1 iulie 2008 – 30 iunie 2009

Achiziţionarea terenurilor necesare realizării obiectivului de investiţii aprobat şi scoaterea acestora din circuitul agricol, dacă este cazul; asigurarea surselor de finanţare necesare pentru realizarea obiectivului de investiţii;

II.4. 1 iulie 2009 – 31 decembrie 2009

Obţinerea avizelor, acordurilor şi a autorizaţiilor necesare în vederea demarării lucrărilor.
Etapa a III-a

1 ianuarie 2011 – 31 decembrie 2018

Realizarea lucrărilor din cadrul Programului strategic de dezvoltare a infrastructurii aeroportuare:

III.1. 1 ianuarie 2011 – 31 decembrie 2012

Dezvoltarea infrastructurii de transport rutier, metrou şi pe calea ferată, în vederea asigurării accesului în zona de est a Aeroportului Internaţional Henri Coandă – Bucureşti;

III.2. 1 ianuarie 2011 – 31 decembrie 2018

Dezvoltarea infrastructurii aeroportuare necesare prelucrării traficului de pasageri prin realizarea unui nou terminal şi a sistemului de căi de rulare şi platforme necesar;

III.3. 1 ianuarie 2013 – 31 decembrie 2015

Dezvoltarea infrastructurii aeroportuare necesare prelucrării traficului de mărfuri şi poştă prin realizarea unei platforme multimodale cargo;

Realizarea unui parc tehnologic „high tech” pentru dezvoltarea activităţilor conexe transportului aerian.


	

	9 
	III.1. 1 ianuarie 2010 – 31 decembrie 2011.

Dezvoltarea infrastructurii de transport rutier şi pe calea ferată, în vederea asigurării accesului în zona de est a Aeroportului Internaţionale Bucureşti – Otopeni.
	3. La anexa nr.1, Etapa a III-a, punctul III.1. va avea următorul cuprins:

„III.1. 1 ianuarie 2011 – 31 decembrie 2012.

Dezvoltarea infrastructurii de transport rutier, metrou şi pe calea ferată, în vederea asigurării accesului în zona de est a Aeroportului Internaţionale Henri Coandă – Bucureşti.”


	6. Anexa nr.1 se abrogă.
	

	10 
	Plan dezvoltare C.N. Aeroportul Internaţional Bucureşti – Otopeni  S.A. – Etapa 2015 Limite perimetrale extindere şi căi acces.

	4. Titlul anexei nr.2 va avea următorul cuprins:

„Plan de dezvoltare Compania Naţională Aeroportul Internaţional Henri Coandă – Bucureşti – S.A., etapa 2018 – limite perimetrale extindere.”


	7. 

Nemodificat
	

	11 
	______
	______


	Art.II. – În tot cuprinsul Ordonanţei Guvernului nr.64/1999 pentru aprobarea Programului strategic de dezvoltare a infrastructurii aeroportuare la Aeroportul Internaţional Bucureşti-Otopeni, publicată în Monitorul Oficial al României, Partea I, nr.405 din 26 august 1999, aprobată cu modificări prin Legea nr.220/2002, denumirea „Compania Naţională «Aeroportul Internaţional Bucureşti – Otopeni» – S.A.” precum şi denumirea „Aeroportul Internaţional Bucureşti – Otopeni” se înlocuiesc cu denumirea „Compania Naţională «Aeroportul Internaţional Henri Coandă – Bucureşti» – S.A.”, respectiv denumirea „Aeroportul Internaţional Henri Coandă – Bucureşti.”


	


                                   PREŞEDINTE,                                                                           SECRETAR,                                    
                                     Iulian Iancu                                                                             Aurelia Vasile
Consilier parlamentar,

Daniel Bădina

Expert parlamentar,

Isabela Robe

